ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੋਵਿਡ -19 ਟੀਕਿਆਂ ਦੀ ਉਪਲਬਧਤਾ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕਿਆਂ ਦੀਆਂ 84.50 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕਿਆਂ ਦੀਆਂ 4.74 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ ਗਈਆਂ ; ਲਗਭਗ 21 ਲੱਖ ਖੁਰਾਕਾਂ ਪਾਈਪਲਾਈਨ ਵਿੱਚ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ -19 ਟੀਕਾਕਰਣ ਦੇ ਦਾਇਰੇ ਨੂੰ ਤੇਜ਼ ਕਰਨ ਅਤੇ
ਵਧਾਉਣ ਲਈ ਵਚਨਬੱਧ ਹੈ। ਕੋਵਿਡ 19 ਟੀਕਾਕਰਣ ਦਾ ਨਵਾਂ ਸਰਵਵਿਆਪੀਕਰਣ ਪੜਾਅ
21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਹੈ। ਟੀਕੇ ਲਗਾਉਣ ਦੀ ਮੁਹਿੰਮ ਸੁਚੱਜੇ ਢੰਗ ਨਾਲ ਚਲਾਉਣ
ਲਈ ਹੋਰ ਟੀਕਿਆਂ ਦੀ ਉਪਲਬਧਤਾ ਯਕੀਨੀ ਬਣਾਉਣ ਲਈ, ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਵੈਕਸੀਨ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਦਿਤੀ ਗਈ ਤਾਂ ਜੋ ਉਹ ਬੇਹਤਰ ਯੋਜਨਾ ਨਾਲ
ਟੀਕੇ ਲਗਾਉਣ ਦਾ ਇੰਤਜਾਮ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਲੜੀ ਨੂੰ ਸੁਚਾਰੂ ਕੀਤਾ ਜਾ ਸਕੇ I
ਦੇਸ਼ ਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਸਹਾਇਤਾ ਕਰ ਰਹੀ ਹੈ। ਕੋਵਿਡ 19 ਟੀਕਾਕਰਣ
ਮੁਹਿੰਮ ਦੇ ਸਰਵਵਿਆਪੀਕਰਣ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਦੇਸ਼ ਵਿੱਚ ਟੀਕੇ ਨਿਰਮਾਤਾਵਾਂ
ਵੱਲੋਂ ਤਿਆਰ ਕੀਤੇ ਜਾ ਰਹੇ 75 ਪ੍ਰਤੀਸ਼ਤ ਟੀਕੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ (ਬਿਨਾਂ ਕਿਸੇ
ਕੀਮਤ ਦੀ)ਖਰੀਦ ਮਗਰੋਂ ਮੁਫਤ ਮੁਹੱਈਆ ਕਰਵਾਏਗੀ ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਸਪਲਾਈ ਕੀਤੀਆਂ ਗਈਆਂ ਖੁਰਾਕਾਂ
|
|
84,50,28,655
|
|
ਖੁਰਾਕਾਂ ਪਾਈਪ ਲਾਈਨ ਵਿੱਚ
|
|
20,95,870
|
|
ਖੁਰਾਕਾਂ ਪ੍ਰਬੰਧ ਲਈ ਅਜੇ ਵੀ ਉਪਲੱਬਧ
|
|
4,74,80,540
ਸਾਰੇ ਸਰੋਤਾਂ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 84.50 ਕਰੋੜ ਤੋਂ ਵੀ ਜ਼ਿਆਦਾ
 ਟੀਕਿਆਂ ਦੀਆਂ ਖੁਰਾਕਾਂ ਭਾਰਤ ਸਰਕਾਰ  ਅਤੇ ਸਿੱਧੀ
ਰਾਜ ਖਰੀਦ ਸ਼੍ਰੇਣੀ ਦੁਆਰਾ ਮੁਹੱਈਆ ਕਰਵਾਈਆਂ ਜਾ ਚੁੱਕੀਆਂ ਹਨ । ਇਸ ਤੋਂ ਇਲਾਵਾ,
ਲਗਭਗ 21 ਲੱਖ ਖੁਰਾਕਾਂ  ਪਾਈਪਲਾਈਨ ਵਿੱਚ ਹਨ।
ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਨਿੱਜੀ ਹਸਪਤਾਲਾਂ ਕੋਲ ਪ੍ਰਬੰਧਨ ਲਈ ਅਜੇ ਵੀ
4.74 ਕਰੋੜ  ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਣ ਖੁਰਾਕਾਂ ਉਪਲਬੱਧ ਹਨ ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸ੍ਰੀ ਥਾਵਰਚੰਦ ਗਹਿਲੋਤ ਨੇ 1418 ਦਿਵਯਾਂਗਜਨਾਂ ਅਤੇ 768 ਬਜ਼ੁਰਗ ਨਾਗਰਿਕਾਂ ਨੂੰ ਸਹਾਇਕ ਉਪਕਰਣ ਪ੍ਰਦਾਨ ਕਰਨ ਲਈ ਸਿਧਾਰਥ ਨਗਰ  ਵਿਖੇ ਏਡੀਆਈਪੀ ਅਤੇ ਆਰਵੀਵਾਈ ਕੈਂਪ ਦਾ ਈ-ਉਦਘਾਟਨ ਕੀਤਾ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰੀ ਸ੍ਰੀ ਥਾਵਰਚੰਦ ਗਹਿਲੋਤ ਨੇ ਬਲਾਕ ਪੱਧਰ 'ਤੇ ਈਆਈਡੀਪੀ ਸਕੀਮ ਤਹਿਤ ਪਛਾਣੇ ਗਏ ਦਿਵਯਾਂਗਜਨਾਂ ਅਤੇ ਭਾਰਤ ਸਰਕਾਰ ਦੀ ਰਾਸ਼ਟਰੀ ਵਾਯੋਸ਼੍ਰੀ ਯੋਜਨਾ ਅਧੀਨ ਬਜ਼ੁਰਗ ਨਾਗਰਿਕਾਂ ਨੂੰ ਮੁਫ਼ਤ ਸਹਾਇਕ ਉਪਕਰਣ ਵੰਡਣ ਲਈ ਵਰਚੁਅਲ ਮਾਧਿਅਮ ਰਾਹੀਂ ਉੱਤਰ ਪ੍ਰਦੇਸ਼ ਦੇ ਸਿਧਾਰਥ ਨਗਰ ਦੇ ਲੋਹੀਆ ਕਲਾ ਭਵਨ ਵਿਖੇ ਕੈਂਪ ਦਾ ਈ-ਉਦਘਾਟਨ ਕੀਤਾ। ਇਸ ਮੌਕੇ ਕਪਿਲਵਸਤੂ ਤੋਂ ਮਾਣਯੋਗ ਵਿਧਾਇਕ ਸ਼੍ਰੀ ਸ਼ਿਆਮ ਧਨੀ ਰਾਹੀ ਸਿਧਾਰਥ ਨਗਰ ਸਦਰ ਵਿਖੇ ਹਾਜ਼ਰ ਸਨ। ਕੈਂਪ ਦਾ ਆਯੋਜਨ ਅਲਿਮਕੋ  ਦੁਆਰਾ ਡੀਈਪੀਡਬਲਯੂਡੀ, ਭਾਰਤ ਸਰਕਾਰ ਦੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲੇ  ਦੇ ਅਧੀਨ ਸਮਾਜ ਭਲਾਈ ਵਿਭਾਗ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ, ਸਿਧਾਰਥ ਨਗਰ ਦੇ ਸਹਿਯੋਗ ਨਾਲ ਕੀਤਾ ਗਿਆ। ਇਹ ਆਯੋਜਨ ਕੋਵਿਡ-19 ਮਹਾਂਮਾਰੀ ਦੇ ਮੱਦੇਨਜ਼ਰ ਮੰਤਰਾਲੇ ਦੁਆਰਾ ਜਾਰੀ ਨਵੀਂ ਪ੍ਰਵਾਨਿਤ ਸਟੈਂਡਰਡ ਓਪਰੇਟਿੰਗ ਪ੍ਰਕਿਰਿਆ  ਦੇ ਅਨੁਸਾਰ ਕੀਤਾ ਗਿਆ ਸੀ।
ਇਸ ਕੈਂਪ ਦੌਰਾਨ 39.35 ਲੱਖ ਰੁਪਏ ਦੀ ਕੀਮਤ ਦੇ ਮੋਟਰਾਈਜ਼ਡ ਟ੍ਰਾਈਸਾਈਕਲ 107 ਦਿਵਯਾਂਗ ਲਾਭਪਾਤਰੀਆਂ ਵਿੱਚ ਤਕਸੀਮ ਕੀਤੇ ਗਏ। ਇਹ ਮੋਟਰਾਈਜ਼ਡ ਟ੍ਰਾਈਸਾਈਕਲ ਦੁਮਰਿਆਗੰਜ ਤੋਂ ਸੰਸਦ ਮੈਂਬਰ ਸ਼੍ਰੀ ਜਗਦੰਬਿਕਾ ਪਾਲ ਵਲੋਂ ਸੰਸਦ ਮੈਂਬਰ ਸਥਾਨਕ ਏਰੀਆ ਵਿਕਾਸ ਫੰਡ ਤੋਂ 12 ਲੱਖ 84 ਹਜ਼ਾਰ ਰੁਪਏ ਦੇ ਸਹਿਯੋਗ ਨਾਲ ਵੰਡੇ ਗਏ। ਬਜ਼ੁਰਗ ਨਾਗਰਿਕਾਂ ਨੂੰ ਵੱਖ-ਵੱਖ ਸ਼੍ਰੇਣੀਆਂ ਦੇ ਸਹਾਇਕ ਉਪਕਰਣਾਂ ਦੀ ਵੰਡ ਵੀ ਕੀਤੀ ਗਈ ਜਿਸ ਵਿੱਚ ਵਹੀਲ ਚੇਅਰ, ਸੁਣਨ ਵਾਲੇ ਯੰਤਰ, ਬਨਾਉਟੀ ਦੰਦ ਅਤੇ ਚਸ਼ਮੇ ਆਦਿ ਸ਼ਾਮਲ ਹਨ।
ਇਸ ਮੌਕੇ ਸੰਬੋਧਨ ਕਰਦਿਆਂ ਸ੍ਰੀ ਥਾਵਰਚੰਦ ਗਹਿਲੋਤ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦੀ ਅਗਵਾਈ ਅਤੇ ਰਹਿਨੁਮਾਈ ਵਿੱਚ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲਾ ਦਿਵਯਾਂਗਜਨਾਂ ਦੇ ਸ਼ਕਤੀਕਰਨ ਲਈ ਅਪਾਹਜ ਵਿਅਕਤੀਆਂ ਲਈ ਨਵਾਂ ਐਕਟ ਲਾਗੂ ਕਰਨ ਦੇ ਯੋਗ ਹੋ ਗਿਆ ਹੈ। ਦੇਸ਼ ਦੇ ਦਿਵਯਾਂਗਜਨਾਂ ਵਿਚਾਲੇ ਖੇਡਾਂ ਪ੍ਰਤੀ ਰੁਚੀ ਅਤੇ ਪੈਰਾਲੰਪਿਕਸ ਵਿੱਚ ਉਨ੍ਹਾਂ ਦੀ ਚੰਗੀ ਕਾਰਗੁਜ਼ਾਰੀ ਨੂੰ ਵੇਖਦਿਆਂ ਮੰਤਰਾਲੇ ਨੇ ਗਵਾਲੀਅਰ  ਵਿੱਚ ‘ਦਿਵਯਾਂਗਤਾ ਖੇਲ ਕੇਂਦਰ’ ਸਥਾਪਤ ਕਰਨ ਦਾ ਫੈਸਲਾ ਕੀਤਾ ਹੈ। ਕੇਂਦਰੀ ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਮੰਤਰਾਲਾ ਸਿਹੌਰ, ਮੱਧ ਪ੍ਰਦੇਸ਼ ਵਿੱਚ ਰਾਸ਼ਟਰੀ ਮਾਨਸਿਕ ਸਿਹਤ ਮੁੜ ਵਸੇਬਾ ਕੇਂਦਰ ਵੀ ਸਥਾਪਤ ਕਰ ਰਿਹਾ ਹੈ, ਦੋਵਾਂ ਪ੍ਰੋਜੈਕਟ ਦਾ ਕੰਮ ਸੀਪੀਡਬਲਯੂਡੀ ਦੁਆਰਾ ਸ਼ੁਰੂ ਕੀਤਾ ਗਿਆ ਹੈ।
ਸਿਧਾਰਥ ਨਗਰ ਜ਼ਿਲ੍ਹੇ ਦੇ ਕੁੱਲ 2186 ਲਾਭਪਾਤਰੀਆਂ ਨੂੰ 193.97 ਲੱਖ ਰੁਪਏ ਦੀ ਕੀਮਤ ਦੇ ਵੱਖ-ਵੱਖ ਸ਼੍ਰੇਣੀਆਂ ਦੇ 4330 ਸਹਾਇਕ ਉਪਕਰਣ ਪ੍ਰਦਾਨ ਕੀਤੇ ਜਾਣਗੇ, ਇਹ ਸਹਾਇਕ ਉਪਕਰਣ ਬਲਾਕ ਪੱਧਰ 'ਤੇ ਵੰਡ ਕੈਂਪਾਂ ਦੀ ਲੜੀ ਲਗਾ ਕੇ ਲਾਭਪਾਤਰੀਆਂ ਵਿੱਚ ਵੰਡੇ ਜਾਣਗੇ। ਕੁੱਲ 2186 ਲਾਭਪਾਤਰੀਆਂ ਵਿਚੋਂ 1418 ਦਿਵਯਾਂਗਜਨ ਅਤੇ 768 ਬਜ਼ੁਰਗ ਨਾਗਰਿਕ ਹਨ, ਲਾਭਪਾਤਰੀਆਂ ਦੀ ਪਛਾਣ ਅਤੇ ਪੰਜੀਕਰਣ ਪਿਛਲੇ ਸਾਲ ਅਲਿਮਕੋ ਦੁਆਰਾ ਲਗਾਏ ਗਏ ਮੁਲਾਂਕਣ ਕੈਂਪਾਂ ਦੌਰਾਨ ਕੀਤੀ ਗਈ ਸੀ।
ਇੰਨ੍ਹਾਂ ਕੈਂਪਾਂ ਦੌਰਾਨ ਵੱਖ-ਵੱਖ ਬਲਾਕਾਂ ਵਿੱਚ ਵੰਡੇ ਜਾਣ ਵਾਲੇ ਉਪਕਰਣਾਂ ਵਿੱਚ 779 ਟ੍ਰਾਈਸਾਈਕਲ, 286 ਵਹੀਲ ਚੇਅਰ, 01 ਸੀਪੀ ਚੇਅਰ, 874 ਕਰੁਚਸ, 800 ਤੁਰਨ ਲਈ ਛੜੀਆਂ, 17 ਰੋਲਟਰ, 36 ਸਮਾਰਟ ਕੇਨ, 47 ਸਟੈਂਡਰਡ ਫੋਲਡਿੰਗ ਕੇਨ, 11 ਸਮਾਰਟ ਫੋਨ, ਨੇਤਰਹੀਣ ਲੋਕਾਂ ਲਈ 08 ਡੇਜ਼ੀ ਪਲੇਅਰ, 505 ਸੁਣਾਈ ਯੰਤਰ, ਬੌਧਿਕ ਤੌਰ ਤੇ ਅਪਾਹਜਾਂ ਲਈ15 ਐਮਐਸਆਈਈਡੀ ਕਿੱਟ, 185 ਕੈਲੀਪਰਸ ਅਤੇ ਨਕਲੀ ਅੰਗਾਂ ਤੋਂ ਇਲਾਵਾ ਬਜ਼ੁਰਗ ਨਾਗਰਿਕਾਂ ਲਈ 18 ਹੋਰ ਟੈਟਰਾਪੌਡ / ਟ੍ਰਾਈਪੌਡ ਅਤੇ ਵਾਕਰ, 341 ਚਸ਼ਮੇ ਵੀ ਸ਼ਾਮਿਲ ਹਨ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਉੱਤਰ ਪ੍ਰਦੇਸ਼ ਅਤੇ ਉੱਤਰਾਖੰਡ ਵਿੱਚ ਰਾਸ਼ਟਰੀ ਰਾਜਮਾਰਗਾਂ ਦੇ ਸੁਧਾਰ ਤੇ ਮਜ਼ਬੂਤੀ ਬਣਾਉਣ ਦੇ ਕਾਰਜਾਂ ਨੂੰ ਪ੍ਰਵਾਨਗੀ ਦਿੱਤੀ
ਕੇਂਦਰੀ ਸੜਕ ਪਰਿਵਹਨ ਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਉੱਤਰ ਪ੍ਰਦੇਸ਼ ਵਿੱਚ 227.06 ਕਰੋੜ ਰੁਪਏ ਦੇ ਬਜਟ ਦੇ ਨਾਲ ਈਪੀਸੀ  ਮੋਡ ਦੇ ਤਹਿਤ ਐੱਨਐੱਚ-334ਏ  ਟੂ-ਲੇਨ ਪੱਕੀ ਸੜਕ ਨੂੰ ਚੌੜਾ ਅਤੇ ਮਜ਼ਬੂਤ ਕਰਨ ਦੇ ਕਾਰਜ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਸ਼੍ਰੀ ਗਡਕਰੀ ਨੇ ਸਿਲਸਿਲੇਵਾਰ ਟਵੀਟ ਕਰਕੇ ਰਾਜ ਵਿੱਚ ਤਿੰਨ ਹੋਰ ਪ੍ਰੋਜੈਕਟਾਂ ਨੂੰ ਵੀ ਪ੍ਰਵਾਨ ਪ੍ਰਦਾਨ ਕਰਨ ਦੀ ਜਾਣਕਾਰੀ ਦਿੱਤੀ। ਕੇਂਦਰੀ ਮੰਤਰੀ ਨੇ 505 ਕਰੋੜ ਰੁਪਏ ਦੇ ਬਜਟ ਨਾਲ ਐੱਨਐੱਚ-330ਡੀ  ਨੂੰ ਈਪੀਸੀ ਮੋਡ ਦੇ ਤਹਿਤ ਇਸ ਨੂ ਪੱਕੀ ਸੜਕ ਸਹਿਤ ਟੂ-ਲੇਨ ਦੇ ਚੌੜੀਕਰਨ ਅਤੇ ਮਜ਼ਬੂਤੀ ਬਣਾਉਣ ਦੇ ਕਾਰਜ ਨੂੰ ਪ੍ਰਵਾਨਗੀ ਦਿੱਤੀ।
ਸ਼੍ਰੀ ਗਡਕਰੀ ਨੇ ਦੱਸਿਆ ਕਿ ਭਾਰਤਮਾਲਾ ਪ੍ਰੋਜੈਕਟ ਦੇ ਤਹਿਤ ਦਿੱਲੀ-ਸਹਾਰਨਪੁਰ-ਦੇਹਰਾਦੂਨ ਤੋਂ ਹਰੀਦਵਾਰ ਤੱਕ 6 ਲੇਨ ਐਕਸੈੱਸ ਕੰਟ੍ਰੋਲਡ ਸਪੁਰ ਦੇ ਵਿਕਾਸ ਕਾਰਜ ਨੂੰ ਹਾਈਬ੍ਰਿਡ ਐਨਿਊਟੀ ਮੋਡ ‘ਤੇ ਉੱਤਰ ਪ੍ਰਦੇਸ਼ ਅਤੇ ਉਤਰਾਖੰਡ ਵਿੱਚ 2095.21 ਕਰੋੜ ਰੁਪਏ ਦੇ ਬਜਟ ਨਾਲ ਪ੍ਰਵਾਨ ਕੀਤਾ ਗਿਆ ਹੈ।
403.36 ਕਰੋੜ ਰੁਪਏ ਦੇ ਬਜਟ ਨਾਲ ਐੱਨਐੱਚ-227ਏ  ਨੂੰ ਈਪੀਸੀ ਮੋਡ ਦੇ ਤਹਿਤ ਪੱਕੀ ਸੜਕ ਸਹਿਤ ਟੂ-ਲੇਨ ਨੂੰ ਮਜ਼ਬੂਤੀ ਕਰਨ ਅਤੇ ਅੱਪਗ੍ਰੇਡੇਸ਼ਨ ਕਾਰਜ ਪ੍ਰਵਾਨ ਕੀਤਾ ਗਿਆ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਹਿੰਦੀ ਦਿਵਸ – 2020 ’ਤੇ ਫਿਲਮਸ ਡਿਵੀਜ਼ਨ ਦੀ ਰਾਜਭਾਸ਼ਾ ’ਤੇ ਬਣੀਆਂ ਲਘੂ ਫਿਲਮਾਂ ਦਾ ਪ੍ਰਦਰਸ਼ਨ
ਫਿਲਮਸ ਡਿਵੀਜ਼ਨ ਦੁਆਰਾ ਹਿੰਦੀ ਦਿਵਸ-2020 ਦੇ ਅਵਸਰ ’ਤੇ, ਹਿੰਦੀ ਨੂੰ ਭਾਰਤ ਦੇ ਕੇਂਦਰ ਦੀ ਰਾਜ ਭਾਸ਼ਾ ਦੇ ਰੂਪ ਵਿੱਚ 14 ਸਤੰਬਰ-1949 ਨੂੰ ਪ੍ਰਵਾਨਗੀ ਮਿਲਣ ਦੇ ਇਤਿਹਾਸਿਕ ਅਵਸਰ ਨਾਲ ਸਬੰਧਿਤ ਅਤੇ ਰਾਜ ਭਾਸ਼ਾ ਦੀ ਵਿਕਾਸ ਯਾਤਰਾ ’ਤੇ ਬਣੇ 5 ਚੋਣਵੀਆਂ ਦਸਤਾਵੇਜ਼ੀ ਫਿਲਮਾਂ ਦਾ, 14 ਸਤੰਬਰ-2020 ਨੂੰ, 24 ਘੰਟੇ ਲਈ ਫ੍ਰੀ ਔਨਲਾਈਨ ਪ੍ਰਦਰਸ਼ਨ ਕੀਤਾ ਜਾਵੇਗਾ l ਇਨ੍ਹਾਂ ਦਸਤਾਵੇਜ਼ੀ ਫਿਲਮਾਂ ਵਿੱਚ ਬੱਚਿਆਂ ਦੁਆਰਾ ਸੰਵਿਧਾਨ ਸਭਾ ਦੀ ਬੈਠਕ ਦਾ ਗਠਨ, ਕਾਰਵਾਈ ਅਤੇ ਵੱਖ-ਵੱਖ ਰਾਜਾਂ ਵਿੱਚ ਹਿੰਦੀ ਦੀ ਮਕਬੂਲੀਅਤ ਅਤੇ ਵਿਕਾਸ ਨੂੰ ਦਰਸਾਇਆ ਗਿਆ ਹੈ। ਫਿਲਮਾਂ ਦੇਖਣ ਲਈ, ਕਿਰਪਾ www.filmsdivision.org ’ਤੇ ਲੌਗ ਔਨ ਕਰੋ ਅਤੇ “ਡਾਕਿਊਮੈਂਟਰੀ ਆਵ੍ ਦ ਵੀਕ” ’ਤੇ ਕਲਿੱਕ ਕਰੋ, ਜਾਂ ਫਿਰ ਯੂਟਿਊਬ ਚੈਨਲ https://www.youtube.com/user/FilmsDivision ’ਤੇ ਕਲਿੱਕ ਕਰੋ।
ਪ੍ਰਸਿੱਧ ਹਿੰਦੀ ਵਿਦਵਾਨ ਅਤੇ ਲੇਖਕ ਬਿਓਹਾਰ ਰਾਜੇਂਦਰ ਸਿੰਹ ਦੇ ਮੋਹਰੀ ਪ੍ਰਯਤਨਾਂ ਅਤੇ ਹਿੰਦੀ ਦੇ ਹੋਰ ਵਿਦਵਾਨਾਂ, ਹਜ਼ਾਰੀ ਪ੍ਰਸਾਦ ਦਿਵੇਦੀ, ਮੈਥਿਲੀ ਸ਼ਰਣ ਗੁਪਤ ਅਤੇ ਕਾਕਾ ਕਾਲੇਲਕਰ ਦੇ ਪ੍ਰਯਤਨਾਂ ਨਾਲ ਸਿੰਹ ਜੀ ਦੇ 50ਵੇਂ ਜਨਮ ਦਿਨ ’ਤੇ 14 ਸਤੰਬਰ - 1949 ਨੂੰ, ਹਿੰਦੀ ਨੂੰ ਭਾਰਤ ਦੇ ਸੰਘ ਦੀ ਰਾਜ ਭਾਸ਼ਾ ਦੇ ਰੂਪ ਵਿੱਚ ਪ੍ਰਵਾਨਗੀ ਮਿਲੀ ਅਤੇ 26 ਜਨਵਰੀ, 1950 ਨੂੰ ਭਾਰਤੀ ਸੰਵਿਧਾਨ ਦੁਆਰਾ ਧਾਰਾ 343 ਦੇ ਤਹਿਤ ਦੇਵਨਾਗਰੀ ਲਿਪੀ ਵਿੱਚ ਲਿਖੀ ਗਈ ਹਿੰਦੀ ਨੂੰ ਰਾਜ ਭਾਸ਼ਾ ਦੀ ਮਾਨਤਾ ਦਿੱਤੀ ਗਈ l ਅੱਜ ਹਿੰਦੀ ਦੁਨੀਆ ਵਿੱਚ ਬੋਲੀਆਂ ਜਾਣ ਵਾਲੀਆਂ ਵਿਆਪਕ ਭਾਸ਼ਾਵਾਂ ਵਿੱਚੋਂ ਇੱਕ ਹੈ ਅਤੇ 52 ਕਰੋੜ ਤੋਂ ਜ਼ਿਆਦਾ ਲੋਕਾਂ ਦੀ ਪਹਿਲੀ ਭਾਸ਼ਾ ਹੈl
ਇਸ ਔਨਲਾਈਨ ਫਿਲਮ ਫੈਸਟੀਵਲ ਵਿੱਚ ਦਿਖਾਈਆਂ ਜਾਣ ਵਾਲੀਆਂ ਫਿਲਮਾਂ ਹਨ, “ਸੰਵਿਧਾਨ ਕੇ ਸਾਕਸ਼ੀ ”, ਜੋ ਭਾਰਤ ਦੇ ਰਾਜ ਭਾਸ਼ਾ ਦੇ ਰੂਪ ਵਿੱਚ ਹਿੰਦੀ ਨੂੰ ਅਪਣਾਉਣ ਦੇ ਫ਼ੈਸਲੇ ਅਤੇ ਸੰਵਿਧਾਨ ਸਭਾ ਦੀ ਬੈਠਕ ਦੇ ਰੋਚਕ ਪਹਿਲੂਆਂ ਦਾ ਵਰਣਨ ਕਰਦਾ ਹੈ। “14 ਸਤੰਬਰ 1949 ”, ਬੱਚਿਆਂ ਦੁਆਰਾ ਸੰਵਿਧਾਨ ਸਭਾ ਦੀ ਇੱਕ ਵਿਵਸਥਾ ਦੇ ਤਹਿਤ ਹਿੰਦੀ ਨੂੰ ਰਾਜ ਭਾਸ਼ਾ ਦੇ ਰੂਪ ਵਿੱਚ ਅਪਣਾਉਣ ਦੀ ਇਤਿਹਾਸਿਕ ਘਟਨਾ ਦੀ ਪੁਨਰ ਸਿਰਜਣਾ ਕਰਦੀ ਹੈ। “ਭਾਰਤ ਕੀ ਵਾਣੀ ”, ਰਾਸ਼ਟਰ ਭਾਸ਼ਾ ਦੇ ਰੂਪ ਵਿੱਚ ਹਿੰਦੀ ਨੂੰ ਅਪਣਾਉਣ ਦੀ ਘਟਨਾ ਅਤੇ ਵੱਖ-ਵੱਖ ਰਾਜਾਂ ਦੇ ਯਾਤਰਾ ਬ੍ਰਿਤਾਂਤ ਦੇ ਮਾਧਿਅਮ ਰਾਹੀਂ ਹਿੰਦੀ ਦੇ ਮਹੱਤਵ ਨੂੰ ਦੱਸਦੀ ਹੈ। “ਹਮਾਰੀ ਭਾਸ਼ਾ ”, ਹਿੰਦੀ ਨੂੰ ਰਾਸ਼ਟਰ ਭਾਸ਼ਾ ਦੇ ਰੂਪ ਵਿੱਚ, ਦੇਸ਼ ਦੀ ਏਕਤਾ ਅਤੇ ਇਕਜੁੱਟਤਾ ਨੂੰ ਦਰਸਾਉਂਦੀ ਹੈ। “ਹਿੰਦੀ ਕੀ ਵਿਕਾਸ ਯਾਤਰਾ ”, ਭਾਰਤ ਵਿੱਚ ਹਿੰਦੀ ਦੇ ਵਿਕਾਸ ਅਤੇ ਸਥਿਤੀ ‘ਤੇ ਅਧਾਰਿਤ ਇੱਕ ਫਿਲਮ ਹੈ।
ਕਬਾਇਲੀ ਮਾਮਲੇ ਮੰਤਰਾਲਾ
ਸ਼੍ਰੀ ਅਰਜੁਨ ਮੁੰਡਾ ਕੱਲ੍ਹ ਵਨ ਧਨ ਪ੍ਰੋਗਰਾਮ ਅਤੇ 14 ਸ਼ਹਿਦ ਕਿਸਾਨ ਉਤਪਾਦਕ ਸੰਗਠਨਾਂ  ‘ਤੇ ਇੱਕ ਚਿੱਤਰਕਾਰੀ ਇਤਿਹਾਸ ਜਾਰੀ ਕਰਨਗੇ
ਲਘੁ ਵਨ ਉਤਪਾਦਾਂ ਨੂੰ ਨਿਊਨਤਮ ਸਮਰਥਨ ਮੁੱਲ ਪ੍ਰਦਾਨ ਕਰਨ ਦੇ ਲਈ ਐੱਮਆਈਐੱਸ ਪੋਰਟਲ ਵੀ ਸ਼ੁਰੂ ਕੀਤਾ ਜਾਵੇਗਾ
ਟ੍ਰਾਈਫੇਡ ਅਤੇ ਯੂਨੀਸੇਫ ਜਨਜਾਤੀ ਬਸਤੀਆਂ ਤੱਕ ਪਹੁੰਚਣ ਦੇ ਲਈ “ਸੰਵਾਦ” ਨਾਮਕ ਸੰਚਾਰ ਅਭਿਯਾਨ ‘ਤੇ ਸੰਯੁਕਤ ਤੌਰ ‘ਤੇ ਕੰਮ ਕਰੇਗਾ
ਕੇਂਦਰੀ ਜਨਜਾਤੀ ਕਾਰਜ ਮੰਤਰੀ, ਸ਼੍ਰੀ ਅਰਜੁਨ ਮੁੰਡਾ 23 ਦਸੰਬਰ ਨੂੰ ਨਵੀਂ ਦਿੱਲੀ ਵਿੱਚ “ਟ੍ਰਾਈਫੇਡ ਵਨ ਧਨ- ਏ ਕ੍ਰੌਨਿਕਲ ਆਵ੍ ਟ੍ਰਾਈਬਲ ਗ੍ਰਿਟ ਐਂਡ ਐਂਟਰਪ੍ਰਾਈਜ਼” ਦੀ ਸ਼ੁਰੂਆਤ ਕਰਨਗੇ। ਸ਼੍ਰੀ ਅਰਜੁਨ ਮੁੰਡਾ 14 ਸ਼ਹਿਦ ਕਿਸਾਨ ਉਤਪਾਦਕ ਸੰਗਠਨਾਂ  ਦੇ ਗਠਨ ਅਤੇ ਲਘੁ ਵਨ ਉਤਪਾਦਾਂ ਨੂੰ ਨਿਊਨਤਮ ਸਮਰਥਨ ਮੁੱਲ ਪ੍ਰਦਾਨ ਕਰਨ ਦੇ ਲਈ ਇੱਕ ਐੱਮਆਈਐੱਸ ਪੋਰਟਲ ਵੀ ਜਾਰੀ ਕਰਨਗੇ। ਇਸ ਅਵਸਰ ‘ਤੇ ਸ਼੍ਰੀ ਅਰਜੁਨ ਮੁੰਡਾ ਟ੍ਰਾਈਬਸ ਇੰਡੀਆ ਅਤੇ ਵਨ ਧਨ ਉਤਪਾਦਾਂ ਨੂੰ ਹੁਲਾਰਾ ਦੇਣ ਦੇ ਲਈ ਨੌ ਪ੍ਰਚਾਰ ਵੀਡੀਓ ਦੇ ਨਾਲ ਸੰਵਾਦ ਨਾਮਕ ਇੱਕ ਸੰਚਾਰ ਅਭਿਯਾਨ ਵੀ ਸ਼ੁਰੂ ਕਰਨਗੇ।
ਟ੍ਰਾਈਫੇਡ ਨੇ ਦੇਸ਼ ਵਿੱਚ ਜਨਜਾਤੀ ਉੱਦਮਾਂ ਨੂੰ ਹੁਲਾਰਾ ਦੇਣ ਦੇ ਲਈ ਕੀਤੇ ਗਏ ਕਾਰਜਾਂ ਦੇ ਨਾਲ-ਨਾਲ ਵਨ ਧਨ ਵਿਕਾਸ ਯੋਜਨਾ ਦੇ ਤਹਿਤ ਜਨਜਾਤੀ ਉੱਦਮੀਆਂ ਦੀਆਂ ਉਪਲੱਬਧੀਆਂ ਨੂੰ ਇੱਕ ਇਤਿਹਾਸ ਦੇ ਰੂਪ ਵਿੱਚ ਪੇਸ਼ ਕੀਤਾ ਹੈ। ਯੋਜਨਾ ਦਾ ਗਹਿਨ ਵਿਚਾਰ, ਕੀ ਕੀਤਾ ਗਿਆ ਹੈ, ਕੀ ਕੀਤਾ ਜਾ ਰਿਹਾ ਹੈ ਅਤੇ ਭਵਿੱਖ ਵਿੱਚ ਯੋਜਨਾ ਦਾ ਸੰਚਾਲਨ ਕਰਨ ਵਾਲੇ ਲੋਕਾਂ ਦੇ ਲਈ ਕਿਸ ਪ੍ਰਕਾਰ ਸਹਾਇਤਾ ਪ੍ਰਦਾਨ ਕਰ ਸਕਦਾ ਹੈ ਉਸ ਬਾਰੇ ਇਹ ਸਚਿੱਤਰ ਬਿਰਤਾਂਤ ਜਾਣਕਾਰੀ ਪ੍ਰਦਾਨ ਕਰਦਾ ਹੈ।
ਟ੍ਰਾਈਫੇਡ ਪਿਛਲੇ 3 ਵਰ੍ਹਿਆਂ ਤੋਂ ਯੂਨੀਸੇਫ ਦੇ ਨਾਲ ਜੁੜਿਆ ਹੋਇਆ ਹੈ। ਟ੍ਰਾਈਫੇਡ ਪੂਰੇ ਦੇਸ਼ ਦੇ ਜਨਜਾਤੀ ਖੇਤਰਾਂ ਵਿੱਚ ਕੋਰੋਨਾ ਅਤੇ ਕੋਵਿਡ-19 ਦੇ ਸੰਬੰਧ ਵਿੱਚ ਜਾਗਰੂਕਤਾ ਪੈਦਾ ਕਰਨ ਵਾਲੇ ਸੰਦੇਸ਼ ਦੇ ਪ੍ਰਚਾਰ ਕਰ ਰਿਹਾ ਹੈ। ਟੀਕਾਕਰਨ ਅਭਿਯਾਨ ਦੇ ਤਹਿਤ ਇਸ ਪਹਿਲ ਦੇ ਮਾਧਿਅਮ ਨਾਲ 12 ਕਰੋੜ ਤੋਂ ਜ਼ਿਆਦਾ ਟੀਕਾਕਰਨ ਕੀਤਾ ਜਾ ਚੁੱਕਿਆ ਹੈ। ਹੁਣ ਟ੍ਰਾਈਫੇਡ ਅਤੇ ਯੂਨੀਸੇਫ ਰੇਡੀਓ ਤੇ ਹੋਰ ਇਲੈਕਟ੍ਰੌਨਿਕ ਮੀਡੀਆ ਦੇ ਮਾਧਿਅਮ ਨਾਲ ਜਨਜਾਤੀ ਬਸਤੀਆਂ ਤੱਕ ਪਹੁੰਚਣ ਦੇ ਲਈ “ਸੰਵਾਦ” ਨਾਮਕ ਸੰਚਾਰ ਅਭਿਯਾਨ ‘ਤੇ ਸੰਯੁਕਤ ਤੌਰ ‘ਤੇ ਕੰਮ ਕਰਨ ਜਾ ਰਹੇ ਹਨ। ਇਸ ਦਾ ਉਦੇਸ਼ ਸਮਾਜਿਕ ਤੌਰ ‘ਤੇ ਉਪਯੋਗੀ ਸਾਰੇ ਕਾਰਜਾਂ ਦੇ ਲਈ ਇੱਕ ਸੰਚਾਰ, ਨਿਗਰਾਨੀ ਅਤੇ ਫੀਡਬੈਕ ਤੰਤਰ ਦਾ ਨਿਰਮਾਣ ਕਰਨਾ ਹੈ, ਜਿਸ ਨਾਲ ਵਨ ਧਨ ਪ੍ਰੋਗਰਾਮ ਸਮੇਤ ਕੁਝ ਉਪਯਕੁਤ ਪਰਿਣਾਮ ਪ੍ਰਾਪਤ ਹੁੰਦੇ ਹਨ।
ਰਾਸ਼ਟਰੀ ਫਿਲਮ ਵਿਕਾਸ ਨਿਗਮ ਦੁਆਰਾ ਦੇਸ਼ ਵਿੱਚ ਟ੍ਰਾਈਫੇਡ ਅਤੇ ਵਨ ਧਨ ਉਤਪਾਦਾਂ ਨੂੰ ਹੁਲਾਰਾ ਦੇਣ ਦੇ ਲਈ ਨੌ ਪ੍ਰਚਾਰ ਵੀਡੀਓ ਤਿਆਰ ਕੀਤੇ ਹਨ, ਜਿਨ੍ਹਾਂ ਨੂੰ ਕੱਲ੍ਹ ਜਾਰੀ ਕੀਤਾ ਜਾਵੇਗਾ।
ਟ੍ਰਾਈਫੇਡ, ਖੇਤੀਬਾੜੀ ਮੰਤਰਾਲੇ ਦੀ ਇੱਕ ਲਾਗੂਕਰਨ ਏਜੰਸੀ ਹੈ, ਜਿਸ ਦਾ ਕੰਮ ਛੱਤੀਸਗੜ੍ਹ, ਹਿਮਾਚਲ ਪ੍ਰਦੇਸ਼, ਉੱਤਰਾਖੰਡ, ਤਮਿਲਨਾਡੂ, ਕਰਨਾਟਕ, ਆਂਧਰਾ ਪ੍ਰਦੇਸ਼, ਓਡੀਸ਼ਾ ਅਤੇ ਗੁਜਰਾਤ ਰਾਜਾਂ ਵਿੱਚ 14 ਸ਼ਹਿਦ ਕਿਸਾਨ ਉਤਪਾਦਕ ਸੰਗਠਨਾਂ  ਦਾ ਗਠਨ ਕਰਨਾ ਹੈ। ਇਨ੍ਹਾਂ 14 ਸ਼ਹਿਦ ਕਿਸਾਨ ਉਤਪਾਦਕ ਸੰਗਠਨਾਂ  ਦੇ ਲਈ ਕਲਸਟਰ ਅਧਾਰਿਤ ਵਪਾਰ ਸੰਗਠਨਾਂ  ਨੂੰ ਅੰਤਿਮ ਰੂਪ ਦਿੱਤਾ ਗਿਆ ਹੈ, ਜੋ ਸਮੁਦਾਇਕ ਜੁੜਾਅ, ਬੇਸਲਾਈਨ ਸਰਵੇਖਣ, ਕਲਸਟਰ ਨੂੰ ਅੰਤਿਮ ਰੂਪ ਪ੍ਰਦਾਨ ਕਰਨਾ, ਵੈਲਿਊ ਚੇਨ ਸਟਡੀ, ਸਮੂਹਾਂ ਦਾ ਗਠਨ ਅਤੇ 14 ਸ਼ਹਿਦ ਐੱਫਪੀਓ ਦੇ ਰਜਿਸਟ੍ਰੇਸ਼ਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦੇ ਰਹਿਣਗੇ। ਇਸ ਦੇ ਮਾਧਿਅਮ ਨਾਲ 7 ਰਾਜਾਂ ਵਿੱਚ 5,000 ਜਨਜਾਤੀ ਲੋਕਾਂ ਨੂੰ ਲਾਭਪ੍ਰਦ ਰੋਜ਼ਗਾਰ ਪ੍ਰਾਪਤ ਹੋਵੇਗਾ ਅਤੇ ਇਹ ਦੂਸਰਿਆਂ ਦੇ ਲਈ ਇੱਕ ਉਦਾਹਰਣ ਪੇਸ਼ ਕਰੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਹਿਮਾਚਲ ਪ੍ਰਦੇਸ਼ ਦੇ ਕੁੱਲੂ ਵਿੱਚ ਇੱਕ ਟੂਰਿਸਟ ਵਾਹਨ ਦੇ ਖੱਡ ਵਿੱਚ ਡਿੱਗਣ ਕਾਰਨ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਹਿਮਾਚਲ ਪ੍ਰਦੇਸ਼ ਦੇ ਕੁੱਲੂ ਜ਼ਿਲ੍ਹੇ ਵਿੱਚ ਇੱਕ ਟੂਰਿਸਟ ਵਾਹਨ ਦੇ ਖੱਡ ਵਿੱਚ ਡਿੱਗਣ ਕਾਰਨ ਹੋਏ ਜਾਨੀ ਨੁਕਸਾਨ ਉੱਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਸ਼੍ਰੀ ਮੋਦੀ ਨੇ ਕਿਹਾ ਕਿ ਜ਼ਖ਼ਮੀ ਲੋਕਾਂ ਨੂੰ ਹਰ ਸੰਭਵ ਸਹਾਇਤਾ ਪ੍ਰਦਾਨ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਨੇ ਜ਼ਖਮੀਆਂ ਦੇ ਜਲਦੀ ਠੀਕ ਹੋਣ ਦੀ ਕਾਮਨਾ ਵੀ ਕੀਤੀ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
"ਹਿਮਾਚਲ ਪ੍ਰਦੇਸ਼ ਦੇ ਕੁੱਲੂ ਵਿੱਚ ਇੱਕ ਟੂਰਿਸਟ ਵਾਹਨ ਦੇ ਖੱਡ ਵਿੱਚ ਡਿੱਗਣ ਦੀ ਘਟਨਾ ਅਤਿਅੰਤ ਦੁਖਦਾਈ ਹੈ। ਇਸ ਦੁਗਘਟਨਾ ਵਿੱਚ ਜਿਨ੍ਹਾਂ ਨੇ ਆਪਣਿਆਂ ਨੂੰ ਗੁਆ ਦਿੱਤਾ ਹੈ, ਉਨ੍ਹਾਂ ਦੇ ਪਰਿਵਾਰਾਂ ਦੇ ਪ੍ਰਤੀ ਮੈਂ ਗਹਿਰੀ ਸੰਵੇਦਨਾ ਪ੍ਰਗਟ ਕਰਦਾ ਹਾਂ। ਇਸ ਦੇ ਨਾਲ ਹੀ ਜ਼ਖ਼ਮੀਆਂ ਦੀ ਹਰ ਸੰਭਵ ਮਦਦ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਦੇ ਜਲਦੀ ਠੀਕ ਹੋਣ ਦੀ ਕਾਮਨਾ ਕਰਦਾ ਹਾਂ: ਪ੍ਰਧਾਨ ਮੰਤਰੀ"
ਰੱਖਿਆ ਮੰਤਰਾਲਾ
ਬਜਟ 2021—22
ਰੱਖਿਆ ਆਧੁਨਿਕੀਕਰਨ ਲਈ ਇਤਿਹਾਸਕ ਹੁਲਾਰਾ ਦਿੰਦਿਆਂ ਤਕਰੀਬਨ 19 ਫ਼ੀਸਦ ਪੂੰਜੀ ਖਰਚਾ ਵਧਾਇਆ ਗਿਆ ਹੈ :
ਰਕਸ਼ਾ ਮੰਤਰੀ ਨੇ 4.78 ਲੱਖ ਕਰੋੜ ਰੁਪਏ ਰੱਖਿਆ ਬਜਟ ਵਧਾਉਣ ਲਈ ਪ੍ਰਧਾਨ ਮੰਤਰੀ ਅਤੇ ਵਿੱਤ ਮੰਤਰੀ ਦਾ ਧੰਨਵਾਦ ਕੀਤਾ ਹੈ
ਕੇਂਦਰੀ ਵਿੱਤ ਮੰਤਰੀ ਨਿਰਮਲਾ ਸੀਤਾਰਮਣ ਨੇ ਅੱਜ 1 ਫਰਵਰੀ 2021 ਨੂੰ ਪਾਰਲੀਮੈਂਟ ਵਿੱਚ ਵਿੱਤੀ ਸਾਲ 2021—22 ਲਈ ਪੇਸ਼ ਕੀਤੇ ਕੇਂਦਰੀ ਬਜਟ ਵਿੱਚ ਰੱਖਿਆ ਆਧੁਨਿਕੀਕਰਨ ਲਈ 18.75 ਫ਼ੀਸਦ ਰੱਖਿਆ ਪੂੰਜੀ ਖਰਚਾ ਵਧਾ ਕੇ ਇੱਕ ਇਤਿਹਾਸਕ ਹੁਲਾਰਾ ਦਿੱਤਾ ਹੈ ।
ਵਿੱਤੀ ਸਾਲ 2021—22 ਲਈ ਬਜਟ ਵਿੱਚ ਰੱਖਿਆ ਲਈ ਪੂੰਜੀ ਵਧਾ ਕੇ 478195.62 ਕਰੋੜ ਰੁਪਏ ਰੱਖੇ ਗਏ ਹਨ । ਇਸ ਵਿੱਚ ਰੱਖਿਆ ਪੈਨਸ਼ਨ ਸ਼ਾਮਲ ਨਹੀਂ ਹੈ । ਰੱਖਿਆ ਮੰਤਰਾਲੇ ਤਹਿਤ ਰੱਖਿਆ ਸੇਵਾਵਾਂ ਅਤੇ ਹੋਰ ਸੰਸਥਾਵਾਂ ਤੇ ਵਿਭਾਗਾਂ ਲਈ ਕੁੱਲ ਅਲਾਟਮੈਂਟ ਵਿੱਤੀ ਸਾਲ 2021—22 ਲਈ 362245.62 ਕਰੋੜ ਰੁਪਏ ਰੱਖੀ ਗਈ ਹੈ , ਜੋ ਮੌਜੂਦਾ ਵਿੱਤੀ ਸਾਲ 2020—21 ਲਈ ਰੱਖੀ ਗਈ ਰਾਸ਼ੀ ਤੋਂ 24792.62 ਕਰੋੜ ਰੁਪਏ ਵਧੇਰੇ ਹੈ । ਹਥਿਆਰਬੰਦ ਸੈਨਾਵਾਂ ਨੇ ਬੁਨਿਆਦੀ ਢਾਂਚੇ ਦੇ ਵਿਕਾਸ ਅਤੇ ਆਧੁਨਿਕੀਕਰਨ ਨਾਲ ਸਬੰਧਤ ਰੱਖੇ ਗਏ ਪੂੰਜੀ ਖਰਚੇ ਤਹਿਤ ਮਹੱਤਵਪੂਰਨ ਵਾਧਾ ਕੀਤਾ ਗਿਆ ਹੈ । ਵਿੱਤੀ ਸਾਲ 2021—22 ਲਈ 135060.72 ਕਰੋੜ ਰੁਪਏ ਰੱਖੇ ਗਏ ਹਨ , ਜੋ ਵਿੱਤੀ ਸਾਲ 2020—21 ਵਿੱਚ ਰੱਖੀ ਗਈ ਰਾਸ਼ੀ ਦੇ ਮੁਕਾਬਲੇ 18.75 ਫ਼ੀਸਦ ਵੱਧ ਹੈ ਅਤੇ ਵਿੱਤੀ ਸਾਲ 2019—20 ਤੋਂ 30.62% ਵੱਧ ਹੈ । ਰੱਖਿਆ ਦੇ ਖਰਚੇ ਲਈ ਰੱਖੀ ਇਹ ਪੂੰਜੀ ਪਿਛਲੇ 15 ਸਾਲਾਂ ਵਿੱਚ ਸਭ ਤੋਂ ਵੱਧ ਹੈ ।
|
|

|
|
Capital Outlay on Defence Services
|
|
Year
|
|
Capital BE
|
|
Increase
|
|
%age increase
|
|
2019-20
|
|
1,03,394.31
|
|
9,412.18
|
|
10.01
|
|
2020-21
|
|
1,13,734.00
|
|
10,339.69
|
|
10.00
|
|
2021-22
|
|
1,35,060.72
|
|
21,326.72
|
|
18.75
ਨਾਨ ਸੈਲਰੀ ਮਾਲੀਆ ਜੋ ਸੰਚਾਲਨ ਲਈ ਲੋੜੀਂਦਾ ਹੈ , ਨੂੰ ਵਧਾ ਕੇ 54624.67 ਕਰੋੜ ਰੁਪਏ ਕੀਤਾ ਗਿਆ ਹੈ । ਇਹ 2020—21 ਦੇ ਬਜਟ ਤੋਂ ਛੇ ਫ਼ੀਸਦ ਵਧੇਰੇ ਹੈ ।
ਡੀ ਆਰ ਡੀ ਓ ਲਈ ਪੂੰਜੀ ਖਰਚਾ ਵਧਾ ਕੇ 11375.50 ਕਰੋੜ ਰੁਪਏ ਕੀਤਾ ਗਿਆ ਹੈ । ਇਹ 2020—21 ਦੇ ਬਜਟ ਤੋਂ ਅੱਠ ਫ਼ੀਸਦ ਵਧੇਰੇ ਹੈ ਅਤੇ 2019—20 ਦੇ ਬਜਟ ਤੋਂ 8.5% ਵਧੇਰੇ ਹੈ । ਬਾਰਡਰ ਰੋਡਸ ਆਰਗਨਾਈਜ਼ੇਸ਼ਨ ਲਈ ਪੂੰਜੀ ਵਧਾ ਕੇ 600408.08 ਕਰੋੜ ਰੁਪਏ ਕੀਤੀ ਗਈ ਹੈ , ਜੋ ਵਿੱਤੀ ਸਾਲ 2020—21 ਤੋਂ 7.48 % ਵਧੇਰੇ ਹੈ ਅਤੇ ਵਿੱਤੀ ਸਾਲ 2019—20 ਤੋਂ 14.49 ਫ਼ੀਸਦ ਵੱਧ ਹੈ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਵਿੱਤੀ ਸਾਲ 2021—22  ਲਈ ਰੱਖਿਆ ਬਜਟ ਵਧਾ ਕੇ 4.78 ਲੱਖ ਕਰੋੜ ਰੁਪਏ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਵਿੱਤ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਦਾ ਧੰਨਵਾਦ ਕੀਤਾ ਹੈ । ਇਸ ਰਾਸ਼ੀ ਵਿੱਚ 1.35 ਲੱਖ ਕਰੋੜ ਰੁਪਏ ਪੂੰਜੀ ਖਰਚਾ ਸ਼ਾਮਲ ਹੈ । ਇਹ ਲੱਗਭਗ ਰੱਖਿਆ ਪੂੰਜੀ ਖਰਚੇ ਵਿੱਚ 19 ਫ਼ੀਸਦ ਦਾ ਵਾਧਾ ਹੈ । ਪਿਛਲੇ 15 ਸਾਲਾਂ ਵਿੱਚ ਰੱਖਿਆ ਲਈ ਦਿੱਤੀ ਗਈ ਇਹ ਪੂੰਜੀ ਹੁਣ ਤੱਕ ਦੀ ਸਭ ਤੋਂ ਜਿ਼ਆਦਾ ਹੈ ।
ਰਕਸ਼ਾ ਮੰਤਰੀ ਨੇ ਕਿਹਾ ਕਿ ਭਾਰਤ ਵਿੱਚ ਬੁਨਿਆਦੀ ਢਾਂਚਾ ਸਥਾਪਿਤ ਕਰਨ , ਪੂੰਜੀ ਇਕੱਠੀ ਕਰਨ , ਰੋਜ਼ਗਾਰ ਵਧਾਉਣ ਅਤੇ ਆਰਥਿਕ ਸੁਧਾਰਾਂ ਵੱਲ ਵਿਸ਼ੇਸ਼ ਤਵੱਜੋਂ ਦਿੱਤੀ ਗਈ ਹੈ । ਉਨ੍ਹਾਂ ਕਿਹਾ , “ਇਹ ਬਜਟ ਜੋ ਚੰਗੇ ਸ਼ਾਸਨ ਦੇ ਛੇ ਥੰਮ੍ਹਾਂ ਤੇ ਅਧਾਰਿਤ ਹੈ , ਭਾਰਤ ਵਿੱਚ ਇੱਕ ਨਵਾਂ ਯੁੱਗ ਲੈ ਕੇ ਆਵੇਗਾ , ਜਿਸ ਵਿੱਚ ਸਮੁੱਚਾ ਵਿਕਾਸ ਅਤੇ ਖੁਸ਼ਹਾਲੀ ਹੋਵੇਗੀ” ।
ਸ਼੍ਰੀ ਰਾਜਨਾਥ ਸਿੰਘ ਨੇ ਟਵੀਟਾਂ ਦੀ ਇੱਕ ਲੜੀ ਵਿੱਚ ਕਿਹਾ , “ਭਾਰਤ ਦੇ ਕਿਸਾਨਾਂ , ਖੇਤੀਬਾੜੀ , ਬੁਨਿਆਦੀ ਢਾਂਚਾ ਅਤੇ ਮਨੁੱਖੀ ਸ੍ਰੋਤਾਂ ਲਈ ਕਈ ਨਵੀਆਂ ਨੀਤੀਆਂ ਅਤੇ ਪ੍ਰੋਗਰਾਮਾਂ ਦਾ ਐਲਾਨ ਕੀਤਾ ਗਿਆ ਹੈ । ਮੈਨੂੰ ਖੁਸ਼ੀ ਹੈ ਕਿ ਬਜਟ ਵਿੱਚ ਦੇਸ਼ ਵਿੱਚ 100 ਨਵੇਂ ਸੈਨਿਕ ਸਕੂਲ ਖੋਲ੍ਹਣ ਦਾ ਪ੍ਰਸਤਾਵ ਰੱਖਿਆ ਗਿਆ ਹੈ” । ਇਹ ਸਕੂਲ ਸੂਬਿਆਂ , ਗ਼ੈਰ ਸਰਕਾਰੀ ਸੰਸਥਾਵਾਂ ਅਤੇ ਨਿੱਜੀ ਸੰਸਥਾਵਾਂ ਦੀ ਭਾਈਵਾਲੀ ਨਾਲ ਸਥਾਪਿਤ ਕੀਤੇ ਜਾਣਗੇ ।
(ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਕੇ ਏ / ਡੀ ਕੇ / ਐੱਸ ਏ ਵੀ ਵੀ ਵਾਈ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਭਾਰਤੀ ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ-ਇੱਫੀ  ਦੇ 51ਵੇਂ ਐਡੀਸ਼ਨ 'ਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਦਾ ਪ੍ਰੈੱਸ ਬਿਆਨ
20 ਨਵੰਬਰ ਤੋਂ 28 ਨਵੰਬਰ 2020 ਤੱਕ ਗੋਆ ਵਿੱਚ ਆਯੋਜਿਤ ਹੋਣ ਵਾਲੇ ਭਾਰਤੀ ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ-ਇੱਫੀ  ਦੇ 51ਵੇਂ ਐਡੀਸ਼ਨ ਨੂੰ 16 ਤੋਂ 24 ਜਨਵਰੀ, 2021 ਤੱਕ ਮੁਲਤਵੀ ਕਰ ਦਿੱਤਾ ਗਿਆ ਹੈ। ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਦੀ ਗੋਆ ਦੇ ਮੁੱਖ ਮੰਤਰੀ ਡਾ. ਪ੍ਰਮੋਦ ਸਾਵੰਤ ਨਾਲ ਇਸ ਮੁੱਦੇ ਉੱਤੇ ਹੋਈ ਚਰਚਾ ਦੇ ਬਾਅਦ ਇਹ ਫੈਸਲਾ ਲਿਆ ਗਿਆ ਹੈ।
ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ ਦੇ ਦਿਸ਼ਾ-ਨਿਰਦੇਸ਼ਾਂ ਅਤੇ ਪ੍ਰੋਟੋਕੋਲ ਦੇ ਅਨੁਸਾਰ ਹੀ ਗੋਆ ਵਿੱਚ 16 ਤੋਂ 24 ਜਨਵਰੀ 2021 ਤੱਕ ਇਹ ਫੈਸਟੀਵਲ ਆਯੋਜਿਤ ਕਰਨ ਦਾ ਵੀ ਸੰਯੁਕਤ ਤੌਰ ‘ਤੇ ਫੈਸਲਾ ਲਿਆ ਗਿਆ ਹੈ। ਇਹ ਫੈਸਟੀਵਲ ਇਸ ਵਾਰ ਹਾਈਬ੍ਰਿਡ ਫਾਰਮੈਟ ਭਾਵ ਵਰਚੁਅਲ ਮਾਧਿਅਮ ਦੇ ਨਾਲ-ਨਾਲ ਪ੍ਰਤੱਖ ਰੂਪ ਵਿੱਚ ਵੀ ਆਯੋਜਿਤ ਕੀਤਾ ਜਾਵੇਗਾ। ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ ਸਰਕਟ ਵਿੱਚ ਹਾਲ ਹੀ ਵਿੱਚ ਆਯੋਜਿਤ ਫਿਲਮ ਉਤਸਵਾਂ ਦੇ ਅਨੁਰੂਪ ਹੀ ਸਾਰੇ ਕੋਵਿਡ ਸਬੰਧਿਤ ਪ੍ਰੋਟੋਕੋਲ ਸਖਤੀ ਨਾਲ ਲਾਗੂ ਕੀਤੇ ਜਾਣਗੇ।
ਸੈਰ ਸਪਾਟਾ ਮੰਤਰਾਲਾ
ਟੂਰਿਜ਼ਮ ਉਦਯੋਗ ਮਹਿਲਾ ਕਾਰਜਬਲ ਦੇ ਸਭ ਤੋਂ ਵੱਡੇ ਰੋਜ਼ਗਾਰਦਾਤਾ ਵਿੱਚੋਂ ਇੱਕ ਹੈ: ਸ਼੍ਰੀ ਜੀ. ਕਿਸ਼ਨ ਰੈੱਡੀ
ਮੁੱਖ ਬਿੰਦੂ:
ਸਰਕਾਰ ਮਹਿਲਾ ਕਰਮਚਾਰੀਆਂ ਦੇ ਸਾਹਮਣੇ ਆਉਣ ਵਾਲੀਆਂ ਕਠਿਨਾਈਆਂ ਨੂੰ ਘੱਟ ਕਰਨ ਅਤੇ ਮਹਿਲਾ ਕਰਮਚਾਰੀਆਂ ਲਈ ਅਨੁਕੂਲ ਵਾਤਾਵਰਣ ਪ੍ਰਦਾਨ ਕਰਨ ਲਈ ਵੱਖ-ਵੱਖ ਰੈਗੂਲੇਟਰ ਅਤੇ ਸਵੈ-ਇੱਛਤ ਉਪਾਵਾਂ ਦੇ ਰਾਹੀਂ ਨਾਲ ਉਦਯੋਗ ਜਗਤ ਦੇ ਹਿਤ ਧਾਰਕਾਂ ਨਾਲ ਜੁੜੀ ਹੈ।
ਸ਼੍ਰੀ ਜੀ. ਕਿਸ਼ਨ ਰੈੱਡੀ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਉੱਤਰ ਵਿੱਚ ਇਹ ਗੱਲ ਕਹੀ।
ਟੂਰਿਜ਼ਮ ਉਦਯੋਗ ਵਿੱਚ ਵੱਡੇ ਪੈਮਾਨੇ ’ਤੇ ਅਸੰਗਠਿਤ, ਆਮ ਅਤੇ ਵੱਖ-ਵੱਖ ਖੇਤਰਾਂ ਵਿੱਚ ਵਿਭਾਜਿਤ ਹੋਣ ਦੇ ਕਾਰਨ ਟੂਰਿਜ਼ਮ ਉਦਯੋਗ ਦੇ ਕਰਮਚਾਰੀਆਂ ਨੂੰ ਵੱਖ-ਵੱਖ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਦਾ ਹੈ। ਟੂਰਿਜ਼ਮ ਉਦਯੋਗ ਮਹਿਲਾ ਕਰਮਚਾਰੀਆਂ ਦੇ ਸਭ ਤੋਂ ਵੱਡੇ ਰੋਜ਼ਗਾਰਦਾਤਾ ਵਿੱਚੋਂ ਇੱਕ ਹੈ। ਅਤੇ ਸਰਕਾਰ ਮਹਿਲਾ ਕਰਮਚਾਰੀਆਂ ਦੇ ਸਾਹਮਣੇ ਆਉਣ ਵਾਲੀਆਂ ਕਠਿਨਾਈਆਂ ਨੂੰ ਘੱਟ ਅਤੇ ਮਹਿਲਾ ਕਰਮਚਾਰੀਆਂ ਲਈ ਅਨੁਕੂਲ ਵਾਤਾਵਰਣ ਪ੍ਰਦਾਨ ਕਰਨ ਲਈ ਵੱਖ-ਵੱਖ ਰੈਗੂਲੇਟਰ ਅਤੇ ਸਵੈ-ਇੱਛਤ ਉਪਾਵਾਂ ਦੇ ਰਾਹੀਂ ਉਦਯੋਗ ਜਗਤ ਦੇ ਨਾਲ ਜੁੜੀ ਹੈ।
ਭਾਰਤ ਸਰਕਾਰ ਦੇ ਵੱਖ-ਵੱਖ ਮੰਤਰਾਲਿਆਂ ਦੁਆਰਾ ਲਾਗੂ ਕੀਤੇ ਗਏ ਕਾਨੂੰਨਾਂ ਵਿੱਚ ਵੱਖ-ਵੱਖ ਪ੍ਰਾਵਧਾਨ ਮਹਿਲਾ ਕਰਮਚਾਰੀਆਂ ਲਈ ਸੁਰੱਖਿਆ, ਸਮਾਨ ਅਵਸਰ ਅਤੇ ਕਾਰਜ ਲਈ ਅਨੁਕੂਲ ਵਾਤਾਵਰਣ ਪ੍ਰਦਾਨ ਸਮਾਜਿਕ ਸੁਰੱਖਿਆ ਕੋਡ, 2022
1. ਤਨਖਾਹਾਂ 'ਤੇ ਕੋਡ, 2019
2. ਮੈਟਰਨਿਟੀ ਬੈਨੀਫਿਟ ਐਕਟ, 1961 
3. ਕਾਰਜਸਥਲ ‘ਤੇ ਮਹਿਲਾਵਾਂ ਦਾ ਯੋਨ ਸ਼ੋਸ਼ਣ  ਐਕਟ, 2013
ਜਹਾਜ਼ਰਾਨੀ ਮੰਤਰਾਲਾ
ਮਿਜ਼ੋਰਮ ਉੱਤਰ-ਪੂਰਬ ਦੇ ਇਨਲੈਂਡ ਵਾਟਰ ਟ੍ਰਾਂਸਪੋਰਟ  ਦੇ ਵਿਕਾਸ ਵਿੱਚ ਇੱਕ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦਾ ਹੈ: ਕੇਂਦਰੀ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ
ਥਾਵਥਿਲੰਗਟੁਇਪੁਈ-ਤੁਈਚਾਵੰਗ ਨਦੀ ਵਿੱਚ 22.93 ਕਰੋੜ ਰੁਪਏ ਦੀ ਲਾਗਤ ਨਾਲ ਵਾਟਰ ਟ੍ਰਾਂਸਪੋਰਟ ਨੂੰ ਵਿਕਸਿਤ ਕੀਤਾ ਜਾਵੇਗਾ
ਮੰਤਰੀ ਨੇ ਰਾਜ ਦੀ ਆਈਡਬਲਿਊਟੀ ਪ੍ਰੋਜੈਕਟਾਂ ਦੀ ਸਮੀਖਿਆ ਕੀਤੀ ਅਧਿਕਾਰੀਆਂ ਨੂੰ ਰਾਜ ਵਿੱਚ ਆਈਡਬਲਿਊਟੀ ਪ੍ਰੋਜੈਕਟਾਂ ਨੂੰ ਤੇਜ਼ੀ ਨਾਲ ਪੂਰਾ ਕਰਨ ਦਾ ਨਿਰਦੇਸ਼ ਦਿੱਤਾ
ਤੁਈਪੁਈ ਡੀ ਤੋਂ ਲੋਮਾਸੁ ਤੱਕ 82.30 ਲੱਖ ਰੁਪਏ ਦੀ ਲਾਗਤ ਨਾਲ ਹਾਈਡ੍ਰੋਗ੍ਰਾਫਿਕ ਸਰਵੇਖਣ ਕਰਵਾਇਆ ਜਾਵੇਗਾ
ਮਿਜ਼ੋਰਮ ਦੀ ਮਹੱਤਵਪੂਨ ਕਲਾਦਾਨ ਮਲਟੀ ਮੌਡਲ ਟ੍ਰਾਂਸਪੋਰਟ ਪ੍ਰੋਜੈਕਟ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ
ਕੇਂਦਰੀ ਪੋਰਟ, ਸ਼ਿਪਿੰਗ ਅਤੇ ਵਾਟਰਮਾਰਗ ਅਤੇ ਆਯੁਸ਼ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਅੱਜ ਆਈਜ਼ੋਲ ਵਿੱਚ ਇਨਲੈਂਡ ਵਾਟਰ ਟ੍ਰਾਂਸਪੋਰਟ ਅਥਾਰਿਟੀ ,ਟ੍ਰਾਂਸਪੋਰਟ ਵਿਭਾਗ, ਮਿਜ਼ੋਰਮ ਦੇ ਲੋਕ ਨਿਰਮਾਣ ਵਿਭਾਗ  ਦੇ ਸਿਖਰ ਅਧਿਕਾਰੀਆਂ ਦੇ ਨਾਲ ਇਨਲੈਂਡ ਵਾਟਰ ਟ੍ਰਾਂਸਪੋਰਟ  ਵਿਕਸਿਤ ਕਰਨ ਲਈ ਸੰਚਾਲਿਤ ਪ੍ਰੋਜੈਕਟਾਂ ਦੀ ਸਮੀਖਿਆ ਕੀਤੀ।
ਇਨ੍ਹਾਂ ਪ੍ਰੋਜੈਕਟਾਂ ਵਿੱਚ ਮਿਜ਼ੋਰਮ ਦੀ ਮਹੱਤਵਪੂਰਨ ਕਲਾਦਾਨ ਮਲਟੀ ਮੌਡਲ ਟ੍ਰਾਂਸਪੋਰਟ ਪ੍ਰੋਜੈਕਟ ਵੀ ਸ਼ਾਮਲ ਹੈ। ਮੰਤਰੀ ਨੇ ਉੱਤਰ-ਪੂਰਬੀ ਭਾਰਤ ਵਿੱਚ ਇੱਕ ਮਜ਼ਬੂਤ ਇਨਲੈਂਡ ਵਾਟਰ ਪ੍ਰਣਾਲੀ ਵਿਕਸਿਤ ਕਰਨ ਵਿੱਚ ਮਿਜ਼ੋਰਮ ਦੀ ਮਹੱਤਵਪੂਰਨ ਭੂਮਿਕਾ ਨੂੰ ਰੇਖਾਂਕਿਤ ਕੀਤਾ। ਇਸ ਸਮੀਖਿਆ ਮੀਟਿੰਗ ਵਿੱਚ ਮਿਜ਼ੋਰਮ ਸਰਕਾਰ ਦੇ ਟ੍ਰਾਂਸਪੋਰਟ ਵਿਭਾਗ ਦੇ ਮੰਤਰੀ ਟੀਜੇ ਲਾਲਨੁਟਲੁਆਂਗਾ ਅਤੇ ਮਿਜ਼ੋਰਮ ਸਰਕਾਰ ਦੀ ਮੱਖ ਸਕੱਤਰ ਡਾ. ਰੇਣੁ ਸ਼ਰਮਾ ਵੀ ਮੌਜੂਦ ਸਨ।
ਸਰਕਾਰ ਦੀ ਖਵਥਿਲੰਗਟੁਇਪੁਈ -ਤੁਈਚਾਵੰਗ ਨਦੀ ਵਿੱਚ 23 ਕਿਲੋਮੀਟਰ ਤੱਕ ਇਨਲੈਂਡ ਵਾਟਰ ਟ੍ਰਾਂਸਪੋਰਟ ਵਿਕਸਿਤ ਕਰਨ ਦੀ ਯੋਜਨਾ ਹੈ। ਇਸ ਪ੍ਰੋਜੈਕਟ ਦੀ ਕੁੱਲ ਲਾਗਤ 22.93 ਕਰੋੜ ਰੁਪਏ ਹੈ। ਪੋਰਟ , ਸ਼ਿਪਿੰਗ, ਵਾਟਰਮਾਰਗ ਮੰਤਰਾਲੇ ਨੇ ਕੇਂਦਰੀ ਖੇਤਰ ਯੋਜਨਾ ਦੇ ਤਹਿਤ ਕੁੱਲ 6.17 ਕਰੋੜ ਰੁਪਏ ਦੀ ਮੰਜ਼ੂਰੀ ਦਿੱਤੀ ਹੈ।
ਉੱਥੇ ਹੀ ਮੰਤਰੀ ਨੂੰ ਹਾਈਡ੍ਰੋਗ੍ਰਾਫਿਕਲ  ਸਰਵੇਖਣ ਅਤੇ ਤਕਨੀਕੀ- ਅਰਥਿਕ ਸੰਭਾਵਨਾ ਅਧਿਐਨ ਬਾਰੇ ਵੀ ਜਾਣਕਾਰੀ ਦਿੱਤੀ ਗਈ। ਇਸ ਅਧਿਐਨ ਨੂੰ ਮਿਜ਼ੋਰਮ ਦੇ ਖਮਰਾਂਗ ਪਿੰਡ ਤੋਂ ਅਸਾਮ ਸਥਿਤ ਘਰਮੁਰਾ ਦਰਮਿਆਨ ਬਹਿਨ ਵਾਲੀ ਤਿਯਾਂਗ ਨਦੀ ਦੇ 87.136 ਕਿਲੋਮੀਟਰ ਪ੍ਰਵਾਹ ਖੇਤਰ ਵਿੱਚ ਕੀਤਾ ਗਿਆ ਸੀ। ਉੱਥੇ ਹੀ ਛਿਮਤੁਈਪੁਈ ਨਦੀ ਵਿੱਚ ਆਈਡਬਲਿਊਟੀ ਵਿਕਸਿਤ ਕਰਨ ਲਈ ਇੱਕ ਵਿਸਤ੍ਰਿਤ ਰਿਪੋਰਟ ਪੇਸ਼ ਕੀਤੀ ਗਈ।
ਹੁਣ ਇਸ ਨਦੀ ‘ਤੇ ਤੁਪੁਈ ਡੀ ਤੋਂ ਲੋਮਾਸੁ ਤੱਕ 138.26 ਕਿਲੋਮੀਟਰ ਤੱਕ ਵਿਸਤ੍ਰਿਤ ਹਾਇਡ੍ਰੋਗ੍ਰਾਫਿਕ ਸਰਵੇਖਣ ਅਤੇ ਤਕਨੀਕੀ ਆਰਥਿਕ ਸੰਭਾਵਨਾ ਅਧਿਐਨ ਸਰਵੇਖਣ ਕਰਨ ਦਾ ਫੈਸਲਾ ਲਿਆ ਗਿਆ ਹੈ। ਇਸ ਸਰਵੇਖਣ ਦੀ ਲਾਗਤ 82.30 ਲੱਖ ਰੁਪਏ ਆਂਕੀ ਗਈ ਹੈ।
ਇਨ੍ਹਾਂ ਪ੍ਰੋਜੈਕਟਾਂ ਦੀ ਸਮੀਖਿਆ ਦੇ ਬਾਅਦ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਕਿਹਾ ਮਿਜ਼ੋਰਮ ਉੱਤਰ-ਪੂਰਬੀ ਖੇਤਰ ਦੇ ਇਨਲੈਂਡ ਵਾਟਰ ਟ੍ਰਾਂਸਪੋਰਟ ਦੇ ਵਿਕਾਸ ਵਿੱਚ ਇੱਕ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦਾ ਹੈ। ਪ੍ਰਧਾਨ ਮੰਤਰੀ ਦੀ ਸੋਚ ਹੈ ਕਿ ਭਾਰਤ ਵਿੱਚ ਵਿਕਾਸ ਦੇ ਨਵੇਂ ਇੰਜਨ ਦੇ ਰੂਪ ਵਿੱਚ ਉੱਤਰ-ਪੂਰਬੀ ਖੇਤਰ ਨੂੰ ਸਰਗਰਮ ਕਰਨਾ ਹੈ। ਇਸ ਨੂੰ ਪ੍ਰਾਪਤ ਕਰਨ ਲਈ ਅਸੀਂ ਆਪਣੀ ਨਦੀਆਂ ਦਾ ਬਿਹਤਰ ਉਪਯੋਗ ਟ੍ਰਾਂਸਪੋਰਟ ਦੇ ਇੱਕ ਸਸਤੇ ਤੀਬਰ ਅਤੇ ਈਕੋਲੋਜੀਕਲੀ ਠੋਸ ਸਾਧਨ ਦੇ ਰੂਪ ਵਿੱਚ ਕਰਨਾ ਚਾਹੀਦਾ ਹੈ। ਮਿਜ਼ੋਰਮ ਦੇ ਨਾਲ-ਨਾਲ ਉੱਤਰ-ਪੂਰਬੀ ਦੀ ਆਰਥਿਕ ਸਮਰੱਥਾ ਨੂੰ ਸਾਡੇ ਵਾਟਰਮਾਰਗਾਂ ਨੂੰ ਵਿਕਸਿਤ ਕਰਨ ਅਤੇ ਗਲੋਬਲ ਬਜ਼ਾਰ ਵਿੱਚ ਸਾਡੀ ਲੌਜਿਸਟਿਕ ਪਹੁੰਚ ਨੂੰ ਮਜ਼ਬੂਤ ਕਰਕੇ ਖੋਲ੍ਹਿਆ ਜਾ ਸਕਦਾ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਭਾਰਤ ਦੀ ਪੁਰਸ਼ ਹਾਕੀ ਟੀਮ ਨੇ ਟੋਕੀਓ ਓਲੰਪਿਕਸ ਵਿੱਚ ਕਾਂਸੀ ਦਾ ਮੈਡਲ ਜਿੱਤਿਆ
41 ਸਾਲ ਬਾਅਦ ਪੁਰਸ਼ ਹਾਕੀ ਟੀਮ ਨੇ ਓਲੰਪਿਕ ਵਿੱਚ ਮੈਡਲ ਜਿੱਤ ਕੇ ਇਤਿਹਾਸ ਰਚਿਆ
ਮੁੱਖ ਝਲਕੀਆਂ:
• ਕਾਂਸੇ ਦੇ ਮੈਡਲ ਲਈ ਇੱਕ ਦਿਲਚਸਪ ਮੈਚ ਵਿੱਚ ਭਾਰਤ ਨੇ ਜਰਮਨੀ ਨੂੰ 5-4 ਨਾਲ ਹਰਾਇਆ
• ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਅਤੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤੀ ਪੁਰਸ਼ ਹਾਕੀ ਟੀਮ ਨੂੰ ਉਨ੍ਹਾਂ ਦੇ ਪ੍ਰਦਰਸ਼ਨ ਲਈ ਵਧਾਈ ਦਿੱਤੀ
• ਭਾਰਤੀ ਪੁਰਸ਼ ਹਾਕੀ ਟੀਮ ਨੂੰ ਵਧਾਈ ਦਿੰਦੇ ਹੋਏ ਖੇਡ ਮੰਤਰੀ ਅਨੁਰਾਗ ਸਿੰਘ ਠਾਕੁਰ ਨੇ ਕਿਹਾ, ਭਾਰਤ ਨੂੰ ਤੁਹਾਡੇ 'ਤੇ ਮਾਣ ਹੈ
ਇੱਕ ਇਤਿਹਾਸਕ ਜਿੱਤ ਵਿੱਚ, ਭਾਰਤੀ ਪੁਰਸ਼ ਹਾਕੀ ਟੀਮ ਨੇ ਅੱਜ ਟੋਕੀਓ ਓਲੰਪਿਕ 2020 ਵਿੱਚ ਕਾਂਸੀ ਦਾ ਮੈਡਲ ਜਿੱਤਿਆ। ਪਿਛਲੇ 41 ਸਾਲਾਂ ਵਿੱਚ ਭਾਰਤੀ ਪੁਰਸ਼ ਹਾਕੀ ਟੀਮ ਦੀ ਇਹ ਪਹਿਲੀ ਓਲੰਪਿਕ ਮੈਡਲ ਜਿੱਤ ਹੈ ਜੋ ਉਨ੍ਹਾਂ ਨੇ ਰੋਮਾਂਚਕ ਕਾਂਸੀ ਮੈਡਲ ਦੇ ਮੈਚ ਵਿੱਚ ਜਰਮਨੀ ਵਿਰੁਧ 5-4 ਨਾਲ ਜਿੱਤ ਕੇ ਹਾਸਲ ਕੀਤੀ। ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ, ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਅਤੇ ਦੇਸ਼ ਦੇ ਹਰ ਕੋਨੇ ਤੋਂ ਭਾਰਤੀਆਂ ਨੇ ਭਾਰਤੀ ਪੁਰਸ਼ ਹਾਕੀ ਟੀਮ ਨੂੰ ਉਨ੍ਹਾਂ ਦੀ ਪ੍ਰਾਪਤੀ ਲਈ ਵਧਾਈ ਦਿੱਤੀ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪੁਰਸ਼ ਹਾਕੀ ਟੀਮ ਦੇ ਕਪਤਾਨ ਮਨਪ੍ਰੀਤ ਸਿੰਘ, ਮੁੱਖ ਕੋਚ ਗ੍ਰਾਹਮ ਰੀਡ ਅਤੇ ਸਹਾਇਕ ਕੋਚ ਪਿਯੂਸ਼ ਦੁਬੇ ਨਾਲ ਵੀ ਗੱਲ ਕੀਤੀ ਅਤੇ ਉਨ੍ਹਾਂ ਨੂੰ ਵਧਾਈ ਦਿੱਤੀ।
ਰਾਸ਼ਟਰਪਤੀ ਰਾਮ ਨਾਥ ਕੋਵਿੰਦ ਨੇ ਟੀਮ ਨੂੰ ਵਧਾਈ ਦਿੱਤੀ ਅਤੇ ਟਵੀਟ ਕੀਤਾ, “ਸਾਡੀ ਪੁਰਸ਼ ਹਾਕੀ ਟੀਮ ਨੂੰ 41 ਸਾਲਾਂ ਬਾਅਦ ਹਾਕੀ ਵਿੱਚ ਓਲੰਪਿਕ ਮੈਡਲ ਜਿੱਤਣ ਲਈ ਵਧਾਈ। ਟੀਮ ਨੇ ਜਿੱਤਣ ਲਈ ਬੇਮਿਸਾਲ ਕੌਸ਼ਲ, ਤਾਕਤ ਅਤੇ ਦ੍ਰਿੜਤਾ ਦਿਖਾਈ। ਇਹ ਇਤਿਹਾਸਕ ਜਿੱਤ ਹਾਕੀ ਦੇ ਨਵੇਂ ਯੁੱਗ ਦੀ ਸ਼ੁਰੂਆਤ ਕਰੇਗੀ ਅਤੇ ਨੌਜਵਾਨਾਂ ਨੂੰ ਖੇਡਣ ਅਤੇ ਉੱਤਮ ਹੋਣ ਲਈ ਪ੍ਰੇਰਿਤ ਕਰੇਗੀ।”
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਓਲੰਪਿਕਸ ਵਿੱਚ ਕਾਂਸੀ ਮੈਡਲ ਜਿੱਤਣ ਲਈ ਭਾਰਤੀ ਹਾਕੀ ਪੁਰਸ਼ ਟੀਮ ਨੂੰ ਵਧਾਈ ਦਿੱਤੀ। ਸ਼੍ਰੀ ਨਰੇਂਦਰ ਮੋਦੀ ਨੇ ਟਵੀਟ ਕੀਤਾ, "ਇਤਿਹਾਸਕ!
ਇਹ ਦਿਨ ਹਰ ਭਾਰਤੀ ਲਈ ਹਮੇਸ਼ਾ ਯਾਦਗਾਰ ਰਹੇਗਾ। ਸਾਡੀ ਪੁਰਸ਼ ਹਾਕੀ ਟੀਮ ਨੂੰ ਕਾਂਸੀ ਦਾ ਮੈਡਲ ਘਰ ਲਿਆਉਣ ਲਈ ਵਧਾਈ। ਇਸ ਸ਼ਾਨਦਾਰ ਜਿੱਤ ਦੇ ਨਾਲ, ਟੀਮ ਨੇ ਪੂਰੇ ਦੇਸ਼ ਅਤੇ ਖਾਸ ਕਰਕੇ ਸਾਡੇ ਨੌਜਵਾਨਾਂ ਦਾ ਧਿਆਨ ਆਪਣੇ ਵੱਲ ਖਿੱਚਿਆ ਹੈ। ਭਾਰਤ ਨੂੰ ਆਪਣੀ ਹਾਕੀ ਟੀਮ 'ਤੇ ਮਾਣ ਹੈ।”
ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਟੀਮ ਨੂੰ ਵਧਾਈ ਦਿੱਤੀ ਅਤੇ ਟਵੀਟ ਕੀਤਾ, "ਭਾਰਤ ਲਈ ਇੱਕ ਬਿਲੀਅਨ ਚੀਅਰਸ! ਮੁੰਡਿਓ, ਤੁਸੀਂ ਇਹ ਕਰ ਲਿਆ ਹੈ! ਅਸੀਂ ਚੁੱਪ ਨਹੀਂ ਰਹਿ ਸਕਦੇ! ਸਾਡੀ ਪੁਰਸ਼ ਹਾਕੀ ਟੀਮ ਨੇ ਅੱਜ ਵੀ ਓਲੰਪਿਕ ਇਤਿਹਾਸ ਦੀਆਂ ਕਿਤਾਬਾਂ ਵਿੱਚ ਆਪਣੀ ਕਿਸਮਤ ਦਾ ਦਬਦਬਾ ਕਾਇਮ ਕੀਤਾ ਅਤੇ ਆਪਣੀ ਕਿਸਮਤ ਨੂੰ ਪਰਿਭਾਸ਼ਤ ਕੀਤਾ, ਦੁਬਾਰਾ! ਸਾਨੂੰ ਤੁਹਾਡੇ ‘ਤੇ ਬਹੁਤ ਮਾਣ ਹੈ!”
ਟੌਪਸ ਤੋਂ ਸਹਾਇਤਾ:
ਵਿਭਿੰਨ ਅੰਤਰਰਾਸ਼ਟਰੀ ਮੁਕਾਬਲਿਆਂ ਅਤੇ ਵਿਦੇਸ਼ਾਂ ਵਿੱਚ ਟ੍ਰੇਨਿੰਗ ਲਈ ਵੀਜ਼ਾ ਸਹਾਇਤਾ।
ਟੌਪਸ ਦੀ ਵਿੱਤੀ ਸਹਾਇਤਾ ਨਾਲ ਟੀਮ ਲਈ ਫਿਜ਼ੀਓਥੈਰੇਪਿਸਟ।
2018 ਏਸ਼ੀਆਈ ਖੇਡਾਂ ਦੌਰਾਨ 2 ਮਹੀਨਿਆਂ ਲਈ 50,000 ਰੁਪਏ ਪ੍ਰਤੀ ਮਹੀਨਾ ਦੇ ਪਾਕੇਟ ਭੱਤੇ।
ਮਾਰਚ 2021 ਤੋਂ ਅਗਸਤ 2021 ਤੱਕ 50,000 ਰੁਪਏ ਪ੍ਰਤੀ ਮਹੀਨਾ ਦੇ ਪਾਕੇਟ ਭੱਤੇ।
ਵਿਦੇਸ਼ੀ ਐਕਸਪੋਜ਼ਰ, ਨੈਸ਼ਨਲ ਕੋਚਿੰਗ ਕੈਂਪ, ਕੋਚ ਅਤੇ ਸਹਾਇਕ ਸਟਾਫ ਅਤੇ ACTC ਦੇ ਅਧੀਨ ਉਪਕਰਣ ਪ੍ਰਦਾਨ ਕੀਤੇ ਗਏ।
ਫੰਡਿੰਗ 
ਟੌਪਸ ਟੀਮ: 16,80,000 ਰੁਪਏ।
ਟੌਪਸ ਵਿਅਕਤੀਗਤ: 3,00,000 ਰੁਪਏ।
ACTC ਟੀਮ: 50,00,00,000 ਰੁਪਏ।
ਕੁੱਲ: 50,19,80,000 ਰੁਪਏ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਭਾਰਤ ਬਾਇਓਟੈਕ ਇੰਟਰਨੈਸ਼ਨਲ ਲਿਮਟਿਡ ਦੁਆਰਾ ਵਿਕਸਿਤ ਕੋਵੈਕਸੀਨ ਵਿੱਚ ਵਰਤਣ ਲਈ ਐਗੋਨਿਸਟ ਅਣੂ ਦੇ ਸੰਸਲੇਸ਼ਣ ਵਿੱਚ ਸੀਐੱਸਆਈਆਰ ਦੀ ਭੂਮਿਕਾ
ਅਣਕਿਆਸੀ ਕੋਵਿਡ-19 ਮਹਾਮਾਰੀ ਨੇ ਸਿਹਤ ਸੰਭਾਲ ਦੇ ਖੇਤਰ ਵਿੱਚ ਕਈ ਚੁਣੌਤੀਆਂ ਦਿੱਤੀਆਂ ਹਨ ਅਤੇ ਬਹੁਤ ਸਾਰੀਆਂ ਸੀਐੱਸਆਈਆਰ ਸੰਵਿਧਾਨਕ ਪ੍ਰਯੋਗਸ਼ਾਲਾਵਾਂ ਪ੍ਰਕਿਰਿਆ ਦੇ ਵਿਕਾਸ ਅਤੇ ਕਲੀਨਿਕਲ ਅਜ਼ਮਾਇਸ਼ਾਂ ਦੁਆਰਾ ਰਿਪਰਜ਼ਡ ਦਵਾਈਆਂ ਦੀ ਸ਼ੁਰੂਆਤ ਕਰਨ ਲਈ ਉਦਯੋਗ ਨਾਲ ਸਾਂਝੇਦਾਰੀ ਲਈ ਨਿਰੰਤਰ ਮਿਹਨਤ ਕਰ ਰਹੀਆਂ ਹਨ। ਸੀਐੱਸਆਈਆਰ ਲੈਬਾਂ ਨੇ ਸਾਰਸ-ਸੀਓਵੀ -2 ਦੀ ਸਕ੍ਰੀਨਿੰਗ ਲਈ ਫੈਲੂਡਾ ਅਤੇ ਡ੍ਰਾਈ ਸਵੈਬ ਡਾਇਰੈਕਟ ਆਰਟੀ-ਪੀਸੀਆਰ ਵਿਧੀ ਸਮੇਤ ਡਾਇਗਨੌਸਟਿਕ ਕਿੱਟਾਂ ਦੇ ਲਾਂਚ ਵਿੱਚ ਵੀ ਵੱਡਾ ਯੋਗਦਾਨ ਪਾਇਆ ਹੈ।
ਸਾਡੇ ਦੇਸ਼ ਵਿੱਚ, ਭਾਰਤ ਬਾਇਓਟੈਕ ਇੰਟਰਨੈਸ਼ਨਲ ਲਿਮਟਿਡ  ਕੋਵਿਡ-19, ਕੋਵੈਕਸਿਨ ਦੇ ਲਈ ਦੇਸੀ ਟੀਕੇ ਦੇ ਵਿਕਾਸ ਵਿੱਚ ਮੋਹਰੀ ਬਣ ਕੇ ਉੱਭਰੀ ਹੈ। ਬੀਬੀਆਈਐੱਲ ਦੁਆਰਾ ਵਿਕਸਤ ਵੈਕਸੀਨ ਇੱਕ ਬਹੁਤ ਹੀ ਸ਼ੁਧ ਹੈ, ਜਿਸਨੇ ਸਾਰੇ ਵਾਇਰਸ ਸਾਰਸ-ਸੀਓਵੀ 2 ਨੂੰ ਗੈਰ- ਸਰਗਰਮ ਕੀਤਾ। ਵੈਕਸੀਨ ਨੂੰ ਐਲਗਲ-ਆਈਐੱਮਡੀਜੀ ਦੁਆਰਾ ਤਿਆਰ ਕੀਤਾ ਗਿਆ ਹੈ, ਜਿਸ ਵਿੱਚ ਲੋੜੀਂਦੀ ਕਿਸਮ ਦੀ ਇਮਿਊਨ ਪ੍ਰਤਿਕ੍ਰਿਆ ਪੈਦਾ ਕਰਨ ਲਈ ਐਲੂਮੀਨੀਅਮ ਹਾਈਡ੍ਰੋਕਸਾਈਡ ਜੈੱਲ ਤੇ ਕੈਮੀਸਰਬਾਈਡ ਟੀਐੱਲਆਰ 7/8 ਐਗੋਨੀਸਟ ਸ਼ਾਮਲ ਹੁੰਦਾ ਹੈ। ਟੀਐੱਲਆਰ 7 /8 ਐਗੋਨਿਸਟ ਅਣੂ ਦੁਆਰਾ ਵੈਕਸੀਨ ਦੇ ਪ੍ਰਦਰਸ਼ਨ ਵਿੱਚ ਅਹਿਮ ਭੂਮਿਕਾ ਦੇ ਕਾਰਨ, ਹੈਦਰਾਬਾਦ ਵਿੱਚ ਸਥਿਤ ਸੀਐੱਸਆਈਆਰ ਸੰਸਥਾਪਕ ਲੈਬ, ਇੰਡੀਅਨ ਇੰਸਟੀਚਿਊਟ ਆਫ ਕੈਮੀਕਲ ਟੈਕਨਾਲੋਜੀ , ਨੂੰ ਬੀਬੀਆਈਐੱਲ ਦੁਆਰਾ ਪਹੁੰਚ ਕੀਤੀ ਗਈ ਤਾਂ ਕਿ ਇੱਕ ਕਿਫਾਇਤੀ ਕੀਮਤ ਉੱਤੇ ਅਤੇ ਸਭ ਤੋਂ ਵੱਧ ਸ਼ੁੱਧਤਾ ਵਾਲੇ ਦੇਸੀ ਰਸਾਇਣ ਨਾਲ ਐਗੋਨਿਸਟ ਅਣੂ ਦੇ ਸਿੰਥੈਟਿਕ ਰੂਟ ਨੂੰ ਵਿਕਸਤ ਕੀਤਾ ਜਾ ਸਕੇ। ਇਸ ਐਗੋਨਿਸਟ ਅਣੂ ਨੇ ਬੀਬੀਆਈਐੱਲ ਦੀ ਸਹਾਇਤਾ ਕੀਤੀ ਤਾਂ ਜੋ ਉਸ ਦੇ ਉਤਪਾਦਨ ਨੂੰ ਪੂਰਾ ਕੀਤਾ ਜਾ ਸਕੇ।
ਇਸ ਪ੍ਰੋਜੈਕਟ ਦੀ ਅਗਵਾਈ ਡਾਇਰੈਕਟਰ ਡਾ. ਚੰਦਰਸ਼ੇਖਰ ਅਤੇ ਆਈਆਈਸੀਟੀ ਤੋਂ ਸੀਨੀਅਰ ਸਾਇੰਟਿਸਟ ਡਾ. ਰਾਜੀ ਰੈਡੀ ਦੁਆਰਾ ਕੀਤੀ ਗਈ ਸੀ ਅਤੇ ਇਸਨੂੰ 4 ਮਹੀਨਿਆਂ ਵਿੱਚ ਪੂਰਾ ਕੀਤੀ ਗਿਆ ਹੈ, ਜੋ ਕਿ ਆਪਣੇ ਆਪ ਵਿੱਚ ਇੱਕ ਰਿਕਾਰਡ ਸਮਾਂ ਹੈ। ਇਸ ਦੇ ਨਾਲ ਹੀ, ਸੀਐੱਸਆਈਆਰ- ਆਈਆਈਸੀਟੀ ਦੀ ਅਗਵਾਈ ਸੀਨੀਅਰ ਪ੍ਰਿੰਸੀਪਲ ਸਾਇੰਟਿਸਟ ਅਤੇ ਪ੍ਰੋਫੈਸਰ  ਡਾ. ਮੋਹਾਨਾ ਕ੍ਰਿਸ਼ਨਾ ਮੁਦਿਅਮ ਨੇ ਕੀਤੀ, ਉਨ੍ਹਾਂ ਨੇ ਟੀਐੱਲਆਰ 7/8 ਐਗੋਨਿਸਟ ਅਣੂ ਦੇ ਟੈਸਟਿੰਗ ਲਈ ਵਿਸ਼ਲੇਸ਼ਣ ਦੇ ਢੰਗ ਦੇ ਵਿਕਾਸ ਅਤੇ ਐੱਨਏਬੀਐੱਲ ਦੁਆਰਾ ਪ੍ਰਵਾਨਿਤ ਪ੍ਰਯੋਗਸ਼ਾਲਾ ਦੁਆਰਾ ਇਸ ਦੇ ਢੰਗ ਪ੍ਰਮਾਣਤ ਪ੍ਰਕਿਰਿਆਵਾਂ ਵਿੱਚ ਮਹੱਤਵਪੂਰਣ ਭੂਮਿਕਾ ਨਿਭਾਈ।
ਭਾਰਤ ਬਾਇਓਟੈਕ ਦੇ ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ ਡਾ. ਕ੍ਰਿਸ਼ਨਾ ਏਲਾ ਨੇ ਨੋਵਲ ਏਗੋਨਿਸਟ ਦੇ ਵਿਕਾਸ ਪ੍ਰਤੀ ਸੀਐੱਸਆਈਆਰ-ਆਈਸੀਟੀ ਦੁਆਰਾ ਕੀਤੇ ਗਏ ਕਾਰਜਾਂ ਦੀ ਸ਼ਲਾਘਾ ਕਰਦਿਆਂ ਕਿਹਾ, “ਸੀਐੱਸਆਈਆਰ - ਆਈਆਈਸੀਟੀ ਦੁਆਰਾ ਵਿਕਸਿਤ ਪ੍ਰਕਿਰਿਆ ਤਕਨਾਲੋਜੀ ਕੋਵੈਕਸੀਨ  ਦੇ ਅਡਜੰਕਟ ਉਤਪਾਦਨ ਵਿੱਚ ਇੱਕ ਮਹੱਤਵਪੂਰਣ ਭੂਮਿਕਾ ਨਿਭਾ ਰਹੀ ਹੈ।” ਸੀਐੱਸਆਈਆਰ ਦੇ ਡੀਜੀ ਅਤੇ ਡੀਐੱਸਆਈਆਰ ਦੇ ਸਕੱਤਰ ਡਾ ਸ਼ੇਖਰ ਮੰਡੇ ਨੇ ਪ੍ਰਕਿਰਿਆ ਨੂੰ ਕਿਫਾਇਤੀ ਬਣਾਉਣ ਅਤੇ ਰਿਕਾਰਡ ਸਮੇਂ ਵਿੱਚ ਐਗੋਨਿਸਟ ਅਣੂ ਦੇ ਵਿਕਾਸ ਨੂੰ ਯੋਗ ਕਰਨ ਲਈ ਸੀਐੱਸਆਈਆਰ-ਆਈਆਈਸੀਟੀ ਦੀ ਟੀਮ ਦੀ ਸ਼ਲਾਘਾ ਕੀਤੀ ਹੈ ਅਤੇ ਜ਼ਿਕਰ ਕੀਤਾ ਹੈ ਕਿ ਇਹ ‘ਆਤਮ ਨਿਰਭਰ ਭਾਰਤ’ ਪ੍ਰਤੀ ਸੀਐੱਸਆਈਆਰ ਦੀ ਵਚਨਬੱਧਤਾ ਦੀ ਇੱਕ ਹੋਰ ਉਦਾਹਰਣ ਹੈ।